Спорт IуэхущIапIэхэр зэрылажьэр къапщытащ
Къэбэрдей-Балъкъэр Республикэм спортымрэ туризмэмкIэ и министр АфIэунэ Аслъэн иджыблагъэ щыIащ махуэ къэс цIыхуи 150-м щIигъу бэнэкIэ хуитым зыщыхуагъасэ «Трудовые резервы» спорт комплексым.
Абы щылажьэ ЗэкIуий Арсен и гъэсэнхэм яхэтщ зи ныбжьыр илъэси 7-м щегъэжьауэ илъэс 24-м щIигъухэр. ГъэсакIуэр хущIокъу дэтхэнэ спортсменми бгъэдэлъ зэфIэкIхэр нэсу къызэригъэсэбэпыным, и Iэзагъым зэрыхигъэхъуэным.
Министрым игу ирихьащ гъэсакIуэм и лэжьэкIэр. Абы жиIащ щIалэгъуалэм я Iэзагъэм хагъэхъуэн папщIэ зыхуеину Iэмэпсымэхэр къызэгъэпэщынымкIэ, апхуэдэу нэхъ зэфIэкI зыбгъэдэлъхэр Iуащхьэмахуэ лъапэ щыIэ «Озон» зыгъэпсэхупIэм Урысейм бэнэкIэ хуитымкIэ и командэм зыщыщигъасэкIэ хэтынымкIэ дэIэпыкъуэгъу зэрыхъунур.
Гъэунэ Светланэ.
